Diari Oficial de la Generalitat Valenciana


Sumari del DOGV 7327, del 29-07-2014 (2014/6912)

Notificació de la sentència dictada en el procediment ordinari número 1830/2010.
--------------------------------------------------------------------------------

### Dades del document

Número de DOGV
:   7327

Data del DOGV
:   29-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6912


Organisme emissor
:   Jutjat de Primera Instància Número 5 d'Orihuela

Tipus de document
:   Edicte

Notificació de la sentència dictada en el procediment ordinari número 1830/2010. [2014/6912]  
Procediment ordinari 001830/3448-WGS  
De: Martin Morrissey i Margaret Morrissey  
Procurador: Manuel Martínez Rico  
Contra: Promocions Internacionals Immobiliàries Zenisol SA.  
Procurador/a: -  
Sentència número 125/1  
Orihuela, 18 de juny de 2014   
  
«Juan José Oliver Barnés, magistrat titular del Jutjat de Primera Instància número 5 d'esta ciutat, he vist les interlocutòries de juí ordinari civil seguides en este jutjat amb el número 1830 de 2010, a instància de Martin Morrissey i Margaret Morrissey, representats pel procurador Manuel Martínez Rico (OH), amb l'assistència del lletrat Carlos Javier Durá Alemañ, contra Promociones Internacionales Inmobiliarias Zenisol SA, que no va contestar en termini a la demanda ni va comparéixer a pesar d'haver sigut citada en forma legal, i va ser declarada en rebel·lia. He dictat, en nom del rei, el següent:  
Dispositiva  
Estime la demanda formulada per Martin Morrissey i Margaret Morrissey, representats pel procurador Manuel Martínez Rico (OH), amb l'assistència del lletrat Carlos Javier Durá Alemañ, contra Promociones Internacionales Inmobiliarias Zenisol SA, que no va contestar en termini a la demanda ni va comparéixer a pesar que va ser citada en forma legal, i va ser declarada en rebel·lia. En virtut d'això declare:  
  
1) La plena eficàcia del negoci jurídic de compra subscrit el 25 de setembre de 2004 per Martin Morrissey i Margaret Morrissey i la demandada, Promociones Internacionales Inmobiliarias Zenisol SA.  
  
2) Que la demandada, Promociones Internacionales Inmobiliarias Zenisol SA, ha d'efectuar tots els actes i atorgaments que siguen necessaris per a la plena eficàcia i constància pública registral de la transmissió a favor dels actors, de tal manera que el domini de la vivenda citada i dels seus annexos figure inscrit i publicat en el registre de la propietat corresponent a nom dels actors, lliure de càrregues i gravàmens. Igualment, condemne la part demandada a atorgar i a realitzar els actes que, si és el cas, siguen necessaris fins a aconseguir la total inscripció registral dels béns objecte d'este litigi a favor dels actors en el registre de la propietat corresponent, lliure de càrregues i gravàmens.  
  
Impose les costes d'este procediment a la part demandada, Promociones Internacionales Inmobiliarias Zenisol SA.  
Notifiqueu esta sentència a les parts. Feu-los saber que en contra poden interposar un recurs d'apel·lació en 20 dies davant d'este jutjat, per a l'Audiència Provincial. Per a interposar-lo necessitaran constituir un depòsit de 50 euros, sense el qual no serà admés a tràmit. El depòsit el constituiran consignant l'import en el compte de depòsits i consignacions del jutjat (DA 15a LOPJ).  
  
Publicació. Esta sentència va ser llegida i publicada pel magistrat que la subscriu en audiència pública en el mateix dia de la data, davant meu, la secretària. En done fe.»  
  
Com que s'ignora el parador del representant legal de Promociones Internacionales Inmobiliarias Zenisol SA, s'estén este edicte perquè li servisca de cèdula de notificació de la sentència.  
  
Orihuela, 19 de juny de 2014.- La secretària judicial: Ana Isabel Maldonado Ballester.